**SPrÁva o Účasti verejnosti na Tvorbe právnych Predpisov**

Návrh zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov bol pripravený v konzultácii  s odbornou verejnosťou. Počnúc rokovaniami pri tvorbe programového vyhlásenia vlády 2020-2024, plán vytvorenia inštitútu bol prezentovaný v dostupných médiách a na viacerých zdravotníckych konferenciách s účasťou relevantných zainteresovaných subjektov. Zároveň bol plán diskutovaný na viacerých diskusných platformách s prítomnosťou klinickej obce a pacientskych organizácií. Návrh zákona bol takisto pripravený na základe konzultácií so zdravotnými poisťovňami a Ministerstvom financií Slovenskej republiky.